**OPĆINA JELENJE**

**OPĆINSKO VIJEĆE**

**Odbor za prostorno planiranje, uređenje naselja**

**i stanovanja, zaštitu i unaprjeđenje prirodnog okoliša**

**ZA: Općinsko vijeće Općine Jelenje**

**n/r predsjednice Izabele Nemaz**

**ZAPISNIK**

**sa 19. sjednice Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša**

održane 16. prosinca 2024. u općinskoj vijećnici Općine Jelenje, Dražice, Dražičkih boraca 64

**Nazočni članovi Odbora:**

1. Robert Maršanić, predsjednik
2. Kristian Hlača, član
3. Danko Baćac

**Ostali nazočni:**

Martina Perhat, pročelnica Jedinstvenog upravnog odjela

Robert Marčelja, općinski načelnik

Sjednica je započela u 18:20 sati

Predsjednik Odbora otvara sjednicu, konstatira da su sjednici prisutni svi članovi Odbora čime su ispunjeni uvjeti iz članka 9. Poslovnika o radu Odbora te predlaže slijedeći

**DNEVNI RED**

1. Usvajanje Zapisnika sa 18. sjednice Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša održane 16. rujna 2024.
2. Prijedlog Programa utroška sredstava šumskog doprinosa Općine Jelenje za 2025. godinu
3. Prijedlog Programa održavanja komunalne infrastrukture na području općine Jelenje za 2025. godinu
4. Prijedlog Programa građenja komunalne infrastrukture na području općine Jelenje za 2025. godinu
5. Prijedlog Programa utroška sredstava naknade za zadržavanje nezakonito izgrađenih zgrada u prostoru općine Jelenje za 2025. godinu
6. Prijedlog Odluke o donošenju II. Izmjena i dopuna Detaljnog plana uređenja zone poslovne namjene K1 1 „Podhum“
7. Prijedlog Odluke o ukidanju statusa javnog dobra na k.č. br. 3757/4 K.O. Podhum
8. Razno

Predloženi dnevni red JEDNOGLASNO je usvojen.

**Ad.1.) Usvajanje Zapisnika sa 18. sjednice Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša održane 14. studenog 2024.**

Predsjednik Odbora konstatira da je Zapisnik sa posljednje sjednice već prethodno predočen članovima odbora koji su elektroničkim putem izrazili svoju suglasnost sa tekstom.. Budući da nema daljnjih primjedbi, članovi Odbora jednoglasno donose jednoglasno sljedeći

**ZAKLJUČAK**

**Verificira se Zapisnik sa 18. sjednice Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša održane 14. studenog 2024.**

**Ad.2.)** **Prijedlog Programa utroška sredstava šumskog doprinosa Općine Jelenje za 2025. godinu**

Predsjednik odbora poziva pročelnicu da iznese uvodno obrazloženje. Pročelnica ukratko navodi da je iznos planiran prema ovogodišnjim prihodima, a da se sam konkretan utrošak definira programima gradnje/održavanja komunalne infrastrukture. Budući da nema daljnjih primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na prijedlog Programa utroška sredstava šumskog doprinosa Općine Jelenje za 2025. godinu**

**Ad.3.)** **Prijedlog Programa održavanja komunalne infrastrukture na području općine Jelenje za 2025. godinu**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Gosp. Baćac navodi da je u obrazloženju navedeno da se radi o povećanju iznosa, što nije točno već se isti smanjuje. Pročelnica navodi da se obrazloženje rađeno u odnosu na prvi rebalans koji je bio na snazi u trenutku predlaganja proračuna. Gosp. Baćac postavlja upit vezan za smanjenje stavke za groblje. Pročelnica pojašnjava da se ne radi o smanjenju održavanja, već da je u posljednjem kvartalu ove godine bio veći utrošak radi stanovitih dodatnih stavki, koje se ne očekuju u 2025. Pročelnica pojašnjava da se ovdje radi o povećanim troškovima u pravilu redovnog održavanja komunalne infrastrukture uslijed cijena rada, usluga i materijala, povećanim u odnosu na prvi rebalans, a u odnosu na drugi na razini tekuće godine. Svi članovi odbora sudjeluju u daljnjoj raspravi.

Budući da nema daljnjih primjedbi i upita, predsjednik Odbora zatvara raspravu te članovi Odbora s DVA glasa ZA i jednim SUZDRŽAN usvajaju sljedeći

**ZAKLJUČAK**

**Daje se pozitivno mišljenje na Prijedlog Programa održavanja komunalne infrastrukture na području općine Jelenje za 2025. godinu**

**Ad.4.) Prijedlog Programa građenja komunalne infrastrukture na području općine Jelenje za 2025. godinu**

Predsjednik Odbora poziva pročelnicu da iznese uvodno obrazloženje. Pročelnica navodi kao u obrazloženju prijedloga odluke. Gosp. Baćac moli pojašnjenje vezano za specifikaciju cesta u koje će se ulagat. Načelnik navodi da je specificirano koliko je to moguće, budući će konkretna dinamika i ceste biti obuhvaćene kako se bude provodio projekt aglomeracije, jer nema smisla ulagati da bi se raskopavalo, a i da je tako dogovoreno s izvođačima s kojim je općina u kontinuiranom kontaktu.

Budući da nema daljnjih primjedbi i upita, predsjednik Odbora zatvara raspravu te članovi Odbora s DVA glasa ZA i jednim SUZDRŽAN usvajaju sljedeći

**ZAKLJUČAK**

**Daje se pozitivno mišljenje na Prijedlog Programa građenja komunalne infrastrukture na području općine Jelenje za 2025. godinu.**

**Ad.5.) Prijedlog Programa utroška sredstava naknade za zadržavanje nezakonito izgrađenih zgrada u prostoru općine Jelenje za 2025. godinu**

Predsjednik Odbora konstatira poziva Pročelnicu na uvodno pojašnjenje. Pročelnica ukratko izlaže o prostornim planovima koji se planiraju donijeti i ukinuti. Gosp. Baćac postavlja upit vezan za zonu Jelenski vrh, načelnik pojašnjava da će se planom izmijeniti oblik i veličina čestica na način da se omogući gradnja obiteljskih kuća i/ili objekata za priuštivo stanovanje.

Budući da nema daljnjih primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog Programa utroška sredstava naknade za zadržavanje nezakonito izgrađenih zgrada u prostoru općine Jelenje za 2025. godinu**

**Ad.6.) Prijedlog Odluke o donošenju II. Izmjena i dopuna Detaljnog plana uređenja zone poslovne namjene K1 1 „Podhum“**

Predsjednik Odbora poziva Pročelnicu na uvodno pojašnjenje. Pročelnica ukratko izlaže kao u obrazloženju odluke. Gosp. Baćac primjećuje da nema osiguranih parkirnih mjesta. Načelnik navodi da su ucrtane maksimalni gabariti objekta koji da naravno može biti i manji, čestice nisu općinske i budući investitor će sam odrediti navedeno.

Budući da nema daljnjih primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog Odluke o donošenju II. Izmjena i dopuna Detaljnog plana uređenja zone poslovne namjene K11 „Podhum“**

**Ad.7.) Prijedlog Odluke o ukidanju statusa javnog dobra na k.č. br. 3757/4 K.O. Podhum**

Predsjednik Odbora poziva Pročelnicu na uvodno pojašnjenje. Pročelnica ukratko izlaže kao u obrazloženju odluke.

Budući da nema daljnjih primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na** **Prijedlog Odluke o ukidanju statusa javnog dobra na k.č. br. 3757/4 K.O. Podhum**

**Ad.8.) Razno**

Budući da nema daljnjih primjedbi i upita, predsjednik Odbora zaključuje sjednicu u 19:30 sati.

Robert Maršanić Martina Perhat

Predsjednik Odbora Zapisničar